Snæfellskonur gerðu góða ferð til Keflavíkur í gær og skutust á toppinn í Dominosdeildinni í körfunni . Þær gerðu sér lítið fyrir og sigruðu Íslandsmeistara Keflavíkur örugglega 84 : 58 . Snæfellskonur fara því í jólafríið með 22 stig , tveimur fleiri en Keflavík . Haukar eru í þriðja sætinu með 18 stig en hið liðin þar talsvert á eftir í stigatöflunni . Leikurinn byrjaði fjörlega og Snæfell var komið tveimur stigum yfir þegar fyrsta leikhluta lauk , 20:18 . Snæfell tók af skarið í öðrum leikhluta og var 13 stigum yfir í hálfleik , 44 : 31 . Áfram héldu Snæfellskonur á sömu braut í byrjun seinni hálfleiks . Munurinn var orðinn 16 stig fyrir lokafjórðunginn og sigurinn þá tryggður í rauninni . Chynna Brown skoraði 21 og tók 9 fráköst , Hildur Björg Kjartansdóttir var með 20 stig og 14 fráköst , Hildur Sigurðardóttir 15 stig , 8 fráköst og 8 stoðsendingar , Eva Margrét Kristjánsdóttir 9 stig og 8 fráköst , Hugrún Eva Valdimarsdóttir 8 stig og 7 fráköst , Guðrún Gróa Þorsteinsdóttir 6 stig og Helga Hjördís Björgvinsdóttir 5 stig . Hlé verður á keppni í Dominosdeildinni fram yfir áramót .